Diari Oficial de la Generalitat Valenciana


Sumari del DOGV 8617, del 21-08-2019 (2019/8188)

ORDRE 2/2019, de 12 d'agost, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es declaren huit microreserves de flora a la província de Castelló.
----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2019/08/12/2/dof/vci/html**

### Dades del document

Número de DOGV
:   8617

Data del DOGV
:   21-08-2019

Secció del DOGV
:   I. DISPOSICIONS GENERALS

Número del document
:   2019/8188


Data del document
:   12-08-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Ordre

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Castelló de la Plana
    * flora
    * legislació
    * protecció del medi ambient
    * senyalització
    * espècie protegida

ORDRE 2/2019, de 12 d'agost, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual es declaren huit microreserves de flora a la província de Castelló. [2019/8188]  
 PREÀMBUL  
  
La matèria relativa als espais naturals protegits està estretament connectada amb altres matèries de competència autonòmica, com ara les forests i els aprofitaments forestals (article 148.1.8é de la Constitució Espanyola -d'ara en avant, CE-), l'ordenació del territori i urbanisme (art. 148.1.3r CE), i la gestió sobre el medi ambient (art. 148.1.9é CE). D'acord amb el marc competencial establit en la Constitució, l'Estatut d'Autonomia de la Comunitat Valenciana, en l'article 49.10, reconeix a la Generalitat competència exclusiva en les matèries d'espais naturals protegits, d'acord amb el que s'ha disposat en l'article 149.1.23é de la Constitució.  
En l'exercici d'aquestes competències es va aprovar la Llei 11/1994, de 27 de desembre, d'espais naturals protegits de la Comunitat Valenciana, en la qual es configuren diferents categories de protecció.  
Posteriorment, i en l'àmbit de la regulació preesmentada, es va aprovar el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal, es van definir les microreserves vegetals. Posteriorment, la seua denominació va passar a ser «microreserva de flora» mitjançant el Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació.  
Durant els anys 1997, 2007 i 2008 es van concedir subvencions als propietaris de terrenys mereixedors de la seua declaració com a microreserves de flora. És el cas de les microreserves de Barranc de l'Assut, Mas Riu d'en Bosch, Mola d'Ares D, la Moreria, Ombria del Mas de la Vall C, Tancat de la Torre i Ombria del Villar, que es declaren en aquesta Ordre. D'altra banda, l'Ajuntament de Castelló de la Plana ha sol·licitat la declaració d'una microreserva de flora en la Platja del Serradal sobre terrenys que són de domini públic maritimoterrestre per la presència de l'únic sistema dunar natural del terme municipal.  
  
La present ordre és coherent amb els principis de bona regulació establits en l'article 129 de la Llei 39/2015, d'1 d'octubre, del procediment administratiu comú de les administracions públiques. En virtut dels principis de necessitat i eficàcia, la iniciativa està justificada per raons d'interés general com és la protecció del medi ambient i en concret, la finalitat consisteix en la protecció a llarg termini d'aquelles comunitats vegetals d'alt valor científic per la seua riquesa en flora vascular estranya, endèmica o amenaçada de la Comunitat Valenciana localitzades en parcel·les de terreny natural de xicoteta extensió. Ja que una de les característiques, entre altres, dels territoris susceptibles de ser declarats microreserves és que es tracta de xicotets enclavaments, la seua adequada protecció no ho pot constituir el nivell biològic bàsic -l'espècie- ni l'ecològic màxim -l'espai natural- sinó un escaló intermedi, la comunitat vegetal de xicoteta grandària constituint la microreserva l'instrument més adequat i proporcional per a la consecució de les finalitats perseguides. Per altra part, i en virtut del principi de seguretat jurídica la present Ordre és coherent amb la Directiva 92/43/CEE del Consell, de 21 de maig de 1992, relativa a la conservació dels hàbitats naturals i de la fauna i la flora silvestres i la seua transposició al nostre ordenament jurídic mitjançant la Llei 42/2007, del patrimoni natural i de la biodiversitat.  
Per una altra part, respecte al principi de transparència exigit en l'article 129.5 de la Llei 39/2015, la present norma es va sotmetre als tràmits previstos en la normativa d'aplicació, entre ells la consulta pública prèvia, l'exposició pública i l'audiència a les persones i col·lectius interessats. Finalment, la present norma no estableix cap càrrega administrativa afegida, derivada de la seua aplicació.  
Durant la tramitació de la present ordre s'ha observat el que es disposa en l'article 43 de la Llei 5/1983, del Consell, i en l'article 5.2 del Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal i totes les microreserves que es declaren compleixen els requisits exigits en l'article tercer del Decret 218/1994. Igualment, la tramitació s'ha ajustat al que es disposa en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, i s'ha obtingut l'informe de l'Advocacia de la Generalitat.  
Per tot l'anterior, a proposta de la Direcció General de Medi Natural i d'Avaluació Ambiental i en virtut de les facultats que m'atorguen l'article 28 de la Llei 5/1983, de 30 de desembre, del Consell; el Decret 5/2019, de 16 de juny, del President de la Generalitat, pel qual es determinen el nombre i la denominació de les conselleries, i les seues atribucions, i també de conformitat amb el que s'ha disposat en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural i conforme amb el Consell Jurídic Consultiu de la Comunitat Valenciana  
  
  
ORDENE  
  
Article 1. Objecte  
1. Amb la finalitat de protegir i garantir un estudi i seguiment científic adequats de les espècies i els grups vegetals, es declaren les microreserves de flora següents:  
Barranc de l'Assut (Eslida).  
Mas Riu d'en Bosch (Benasal).  
Mola d'Ares D (Ares del Maestrat).  
La Moreria (Coves de Vinromà).  
Ombria del Mas de la Vall C (Ares del Maestrat).  
Platja del Serradal (Castelló de la Plana).  
Tancat de la Torre (Morella).  
Ombria del Villar (Algimia de Almonacid).  
2. Les microreserves queden definides en l'annex I, on s'especifiquen els termes següents:  
- Denominació.  
- Límits.  
- Superfície projectada, expressada en hectàrees.  
- Terme municipal.  
- Titularitat del terreny.  
- Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i de la Llei 42/2007, de 13 de desembre, del patrimoni natural i la biodiversitat. Els hàbitats prioritaris en l'àmbit de la Unió Europea estan marcats amb un asterisc.  
  
- Pla de gestió, actuacions de conservació i limitacions d'ús.  
  
3. En l'annex II s'inclouen un mapa d'ubicació i la delimitació de la microreserva.  
  
Article 2. Elements exclosos de la microreserva  
Sense perjudici del que s'ha disposat en el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal no es consideraran com a part de les microreserves les pistes forestals o carreteres i les construccions preexistents dins dels límits establits en l'annex I per a cada una d'aquestes.  
  
Article 3. Senyalització  
D'acord amb l'ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora, i la modificació parcial mitjançant el Decret 70/2009, de 22 de maig, del Consell, es procedirà a la instal·lació dels corresponents senyals i elements d'indicació de límits.  
  
  
Article 4. Plans de gestió  
De conformitat amb el que s'ha disposat en el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos generals de la Generalitat. Igualment, per a la seua adequada conservació i gestió, s'estableixen, en els plans de gestió, limitacions d'ús.  
  
Article 5. Compatibilitat amb l'activitat cinegètica  
Sense perjudici del que s'ha disposat en el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal i d'acord amb l'article 4.2, la creació de les microreserves no suposarà la imposició de limitacions addicionals per a l'exercici de la caça.  
  
Article 6. Prohibicions generals  
Sense perjudici de les prohibicions que s'estableixen en el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal i per a evitar el trepig generalitzat de les microreserves, que podria perjudicar el normal desenvolupament de les poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs tenen a l'hora d'assegurar el correcte funcionalisme de les microreserves, queda prohibida la seua captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes. Queda prohibida la realització de senyals amb pintura o altres materials en la microreserva, exceptuant-ne la senyalització de senda inscrita en el Registre Públic de Sendes de la Comunitat Valenciana, creat pel Decret 179/2004, de 24.09.2004, del Consell de la Generalitat Valenciana  
  
Article 7. Titularitat de la gestió  
Correspon la gestió d'aquestes microreserves de flora a la direcció territorial de Castelló de la conselleria competent en la matèria de protecció de flora silvestre, sense perjudici de les activitats que puguen realitzar els propietaris dels terrenys en el marc del pla de gestió de la microreserva de flora. Igualment, correspon a la direcció territorial concedir les autoritzacions corresponents per al desenvolupament d'activitats educatives, científiques i conservacionistes a desenvolupar en la microreserva, o per a l'alçament excepcional de les prohibicions establides en aquesta ordre. En cas que es tracte de peticions d'activitats per a diverses zones, entre les quals estiga inclosa la microreserva de flora, i que afecten dues o més províncies de la Comunitat Valenciana, correspon concedir les autoritzacions a la direcció general competent en matèria d'espais protegits i biodiversitat.  
  
DISPOSICIÓ ADDICIONAL  
  
Única. De la incidència pressupostària  
L'aplicació i el desenvolupament d'aquesta ordre no tindrà cap incidència en la dotació dels capítols de despesa assignats a la Generalitat i, en tot cas, hauran de ser atesos amb els mitjans personals i materials d'aquesta.  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions d'igual o inferior rang que s'oposen al que es disposa en aquesta ordre.  
  
DISPOSICIÓ FINAL  
  
Única. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 12 d'agost de 2019  
  
La consellera d'Agricultura, Desenvolupament Rural,   
Emergència Climàtica i Transició Ecològica,  
MIREIA MOLLÁ HERRERA  
  
  
ANNEX I  
Definició de les microreserves  
  
BARRANC DE L'ASSUT  
Límits: la microreserva comprén la totalitat de les parcel·les cadastrals 407 i 422 del polígon 10 del cadastre vigent d'Eslida.  
Superfície projectada: 2,5 hectàrees.  
Terme municipal: Eslida.  
Titularitat: Lucía Doñate Sorribes.  
Espècies prioritàries: Biscutella calduchii, Centaurea paui, Cephalanthera rubra, Cytisus villosus, Minuartia valentina, Quercus suber.  
Unitats de vegetació prioritàries:  
- Suredes espadàniques de Quercus suber (Codi Natura 2000: 9330).  
- Vegetació casmofítica de penyals silicis (Codi Natura 2000: 8220).  
- Galeries i matollars riparis termomediterranis (Nerio-Tamaricetea) (Codi Natura 2000: 92D0).  
- Pinars silicícoles de pinastre (Pinus pinaster) (Codi Natura 2000: 9540).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Seguiment periòdic de les poblacions de Minuartia valentina i Centaurea paui.  
- Recol·lecció periòdica de llavors de les espècies prioritàries i depòsit en banc de germoplasma.  
- Desbrossaments manuals periòdics per a disminuir la hiperdensitat de Rubus ulmifolius o altres espècies per a facilitar el trànsit per la senda.  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit el desenvolupament d'activitats d'escalada en tota la microreserva, llevat d'autorització expressa per motius científics o conservacionistes.  
Queda prohibida la realització d'aprofitaments fusters.  
No podran realitzar-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris, ruptura de rames o arbres per nevades, o per a prevenció de danys per caiguda sobre les persones o les poblacions d'espècies protegides o amenaçades.  
  
b) Aclarides postincendi, en el cas que la zona patira incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
En cas que es realitze l'aprofitament de suro, s'haurà d'evitar l'afectació negativa en la microreserva.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en què aquestes activitats estiguen sensiblement atenuades.  
Els projectes de millora, ampliació o modificació de traçat de la pista forestal d'accés a l'Ombria de l'Oret, no produiran canvis en la microreserva.  
Queda prohibit circular amb bicicletes i vehicles amb motor per l'interior de la microreserva.  
L'accés a la microreserva queda restringit als camins i sendes ja existents, amb la finalitat d'evitar els processos erosius en la resta d'aquesta.  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
  
  
  
MAS RIU D'EN BOSCH  
Límits: la microreserva queda delimitada pel polígon els vèrtexs del qual tenen les coordenades UTM (fus 30, datum ETRS89) següents:  
  
  
Vèrtex X Y  
1 859545 4479070  
2 841482 4479007  
3 052408 4478932  
4 844643 4478909  
5 925110 4478898  
6 315398 4478877  
7 917729 4478847  
8 140537 4478820  
9 857297 4478909  
31 704836 4478898  
29 638437 4478847  
63 321624 4478821  
82 117183 4478808  
66 853143 4478787  
42 671263 4478764  
24 727757 4478752  
44 263704 4478727  
47 728588 4478720  
31 739557 4478706  
04 716261 4478658  
01 977692 4478591  
82 980719 4478550  
61 040819 4478459  
28 995402 4478443  
01 283085 4478401  
98 392937 4478445  
03 079869 4478492  
85 868527 4478528  
68 628576 4478540  
19 455565 4478554  
78 477841 4478559  
51 460727 4478562  
26 676455 4478568  
28 071802 4478575  
65 908629 4478608  
09 010472 4478650  
30 464944 4478737  
71 769451 4478820  
34 624220 4478835  
62 093389 4478968  
00 498415 4479023  
31 924903 4479040  
29 871183 4479054  
  
  
Superfície projectada: 8,22 hectàrees.  
Terme municipal: Benasal.  
Titularitat: Pilar Troncho Fabregat.  
Espècies prioritàries: Ulmus minor, Epipactis kleinii, Ilex aquifolium, Pinus nigra subesp. salzmanii, Coronilla emerus.  
Unitats de vegetació prioritàries:  
- Pinars negrals amb exemplars de Juniperus phoenicea i Juniperus oxycedrus (codi Natura 2000: 9530\*).  
- Carrascars de Quercus ilex amb Quercus faginea i Acer granatense (codi Natura 2000: 9340).  
- Rocams calcaris d'ombria amb Potentilla caulescens (codi Natura 2000: 8210).  
- Rius mediterranis de cabal intermitent amb espècies de Salix, Ulmus minor i Corylus avellana (codi Natura 2000: 3290).  
- Vegetació rupícola de penyals calcaris Alysso-Sedion albi (codi Natura 2000: 6110\*).  
- Herbassars anuals del Thero-Brachypodietea amb presència d'orquídies (codi Natura 2000: 6220\*).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Cens i seguiment periòdic de les poblacions de les diferents espècies d'orquídies.  
- Seguiment dels exemplars d'Ulmus minor per a determinar-ne el possible caràcter híbrid.  
- Plantació experimental de Taxus baccata i Tilia platyphyllos, i seguiment de les plantacions.  
- Recol·lecció periòdica de llavors de les espècies prioritàries i depòsit en banc de germoplasma.  
- Manteniment de murs de maçoneria en pedra seca, per a evitar problemes erosius, i de les sendes que van per la microreserva.  
  
- Manteniment del llit del barranc per a conservar exemplars de Barbarea vulgaris.  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit el desenvolupament d'activitats d'escalada en tota la microreserva, llevat d'autorització expressa per motius científics o conservacionistes.  
Queda prohibida la realització d'aprofitaments fusters.  
No podran realitzar-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris, ruptura de rames o arbres per nevades, o per a prevenció de danys per caiguda sobre les persones o les poblacions d'espècies protegides o amenaçades.  
b) Aclarides postincendi, en el cas que la zona patira incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva, en què aquestes activitats estiguen sensiblement atenuades.  
  
Els projectes de millora, ampliació o modificació de traçat de la pista forestal i la senda d'accés al Barranc del Mas Riu d'en Bosch, no produiran canvis en la microreserva.  
Queda prohibit circular amb bicicletes i vehicles amb motor per l'interior de la microreserva.  
L'accés a la microreserva queda restringit als camins i sendes ja existents, amb la finalitat d'evitar els processos erosius en la resta d'aquesta.  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
Els organismes competents en la gestió i el manteniment dels llits hauran de comunicar amb antelació suficient al departament corresponent de la conselleria amb competències en medi ambient qualsevol actuació prevista en l'entorn de la microreserva. La possible realització d'obres o treballs en la zona no l'haurà d'afectar negativament.  
  
MOLA D'ARES D  
Límits: la microreserva queda delimitada pel polígon els vèrtexs del qual tenen les coordenades UTM (fus 30, datum ETRS89) següents:  
  
  
Vèrtex X Y  
1 754086 4483383  
2 985369 4483309  
3 584549 4483194  
4 474059 4482923  
5 470860 4482867  
6 187745 4482916  
7 098181 4483096  
  
  
Superfície projectada: 17,23 hectàrees.  
Parcel·la de 17,23 hectàrees que inclou part de la parcel·la cadastral 51 del polígon 32 del cadastre vigent.  
Terme municipal: Ares del Maestrat.  
Titularitat: finca propietat de l'Ajuntament d'Ares del Maestrat, Mola d'Ares CS3028.  
Espècies prioritàries: Linaria ilergabona, Polygonatum odoratum, Cotoneaster integerrimus, Acer opalus subesp. granatense, Sorbus aria.  
Unitats de vegetació prioritàries:  
- Rasclers calcaris amb Ilex aquifolium i Cotoneaster integerrimus (codi Natura 2000: 6110\*, transicions a 9380 i 9580\*).  
- Pastures seques i matollars camefítics sobre substrat calcari (codi Natura 2000: 6210).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Col·locar un cartell de prohibit circular cotxes fora de la pista.  
- Cens i seguiment periòdic de les poblacions de Cotoneaster integerrimus.  
- Reforç poblacional de Taxus baccata i Ilex aquifolium a partir de poblacions més pròximes.  
- Recol·lecció periòdica de llavors de les espècies prioritàries i depòsit en banc de germoplasma.  
Limitacions d'ús:  
Queden excloses de la microreserva totes les activitats que comporten una remoció del substrat o un dany a las plantes, inclosa la recol·lecció de qualsevol tipus de material vegetal que tinga una finalitat diferent a la científica.  
No podran fer-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris, ruptura de rames o arbres per nevades, o per a prevenció de danys per caiguda sobre les persones o les poblacions d'espècies protegides o amenaçades.  
  
b) Aclarides postincendi, en el cas que la zona patira incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en què aquestes activitats estiguen sensiblement atenuades.  
Queda prohibit circular amb bicicletes i vehicles amb motor per l'interior de la microreserva.  
L'accés a la microreserva queda restringit als camins i sendes ja existents a fi d'evitar els processos erosius en la resta d'aquesta.  
  
Els projectes de millora, ampliació o modificació de traçat de la pista forestal d'accés a les antenes de la Mola d'Ares, no produiran canvis en la microreserva.  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
LA MORERIA  
Límits: la microreserva queda delimitada pel polígon els vèrtexs del qual tenen les coordenades UTM (fus 30, datum ETRS89) següents:  
  
  
Vèrtex X Y  
1 181765 4466217  
2 545371 4466224  
3 815630 4466199  
4 111592 4466199  
5 646175 4466211  
6 490284 4466105  
7 465485 4466106  
8 210191 4466122  
9 365794 4466151  
99 778496 4466196  
71 599075 4466196  
  
  
Superfície projectada: 2 hectàrees.  
Parcel·la de 2,00 hectàrees que comprén la parcel·la 1 polígon 85 i la parcel·la 19 polígon 85 del cadastre vigent.  
Terme municipal: les Coves de Vinromà.  
Titularitat: Fundació Docent Privada de les Coves de Vinromà.  
Espècies prioritàries: Chamaerops humilis, Juniperus phoenicea, Ophrys fusca, Alysma lanceolata.  
Unitats de vegetació prioritàries:  
Matollars termomediterranis i preestèpics (codi Natura 2000: 5330).  
  
Prats calcaris o basòfils d'Alysso-Sedion albi (codi Natura 2000: 6110\*).  
Zones subestèpiques de gramínies i anuals del Thero-Brachypodietea amb presència d'Ophrys fusca (codi Natura 2000: 6220).  
Pendents rocosos d'ombria amb vegetació casmofítica amb Chamaerops humilis, Juniperus phoenicea i Rhamnus lycioides (codi Natura 2000: 8210).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Introducció experimental d'Anagallis tenella i seguiment de les plantacions.  
- Manteniment de la senda d'accés a la microreserva.  
- Manteniment del llit del barranc per a conservar exemplars d'Alysma lanceolata.  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit el desenvolupament d'activitats d'escalada en tota la microreserva, llevat d'autorització expressa per motius científics o conservacionistes.  
No podran realitzar-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris, ruptura de rames o arbres per nevades, o per a prevenció de danys per caiguda sobre les persones o les poblacions d'espècies protegides o amenaçades.  
  
b) Aclarides postincendi, en el cas que la zona patira incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva, en què aquestes activitats estiguen sensiblement atenuades.  
Queda prohibit circular amb bicicletes i vehicles amb motor per l'interior de la microreserva.  
L'accés a la microreserva queda restringit als camins i sendes ja existents a fi d'evitar els processos erosius en la resta d'aquesta.  
  
Els projectes de millora, ampliació o modificació de traçat de la senda d'accés a la Moreria no produiran canvis en la microreserva.  
  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
  
OMBRIA DEL MAS DE LA VALL C  
Límits: la microreserva queda delimitada pel polígon els vèrtexs del qual tenen les coordenades UTM (fus 30, datum ETRS89) següents:  
  
  
Vèrtex X Y  
1 554469 4480686  
2 697090 4480766  
3 234955 4480758  
4 794978 4480760  
5 504329 4480762  
6 849567 4480753  
7 259832 4480739  
8 621630 4482697  
9 196068 4480685  
42 756551 4480604  
76 828352 4480611  
84 061429 4480585  
  
  
Superfície projectada: 5,3 hectàrees.  
Parcel·la de 5,3 hectàrees que comprén part de la parcel·la cadastral 24 del polígon 30 del cadastre vigent.  
Terme municipal: Ares del Maestrat.  
Titularitat: Araceli Monfort Sangüesa.  
Espècies prioritàries: Ilex aquifolium, Ligustrum vulgare, Epipactis kleinii, Sorbus aria.  
Unitats de vegetació prioritàries:  
- Roureda de Quercus faginea amb Acer monspessulanum i Acer granatense (codi Natura 2000: 9240).  
- Vegetació casmofítica de penyals calcaris amb Rhamnus saxatilis (codi Natura 2000: 8210).  
- Formacions d'Ilex aquifolium de bon port amb Viburnum lantana i Ligustrum vulgare (codi Natura 2000: 9240 amb transicions a 9380).  
  
- Matollars de talla baixa amb Erinacea anthyllis i Rhamnus saxatilis (codi Natura 2000: 8210, transició 9580\*).  
- Pastures seques Festuco-Brometalia amb notables orquídies (codi Natura 2000: 6210\*).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Cens i seguiment periòdic de les poblacions d'orquídies.  
- Recol·lecció periòdica de llavors de les espècies prioritàries i depòsit en banc de germoplasma.  
- Actuacions de conservació sobre Ilex aquifolium perquè adquirisquen port arbori i evolucionen cap a una formació de xicotet bosquet.  
  
- Manteniment de murs de maçoneria en pedra seca per a evitar problemes erosius, i de les sendes que van per la microreserva.  
  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit el desenvolupament d'activitats d'escalada en tota la microreserva, llevat d'autorització expressa per motius científics o conservacionistes.  
Queda prohibida la realització d'aprofitaments fusters.  
No podran realitzar-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris, ruptura de rames o arbres per nevades, o per a prevenció de danys per caiguda sobre les persones o les poblacions d'espècies protegides o amenaçades.  
  
b) Aclarides postincendi, en el cas que la zona patira incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva, en què les esmentades activitats estiguen sensiblement atenuades.  
  
Queda prohibit circular amb bicicletes i vehicles amb motor per l'interior de la microreserva.  
L'accés a la microreserva queda restringit als camins i sendes ja existents a fi d'evitar els processos erosius en la resta d'aquesta.  
Els projectes de millora, ampliació o modificació de traçat de la pista forestal d'accés a la microreserva no produiran canvis en la microreserva.  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
  
  
PLATJA DEL SERRADAL  
Límits: la microreserva queda delimitada pel polígon els vèrtexs del qual tenen les coordenades UTM (fus 30, datum ETRS89) següents:  
  
  
Vèrtex X Y  
1 530444 4433492  
2 087679 4433415  
3 302351 4433226  
4 202384 4432875  
5 904056 4432458  
6 012692 4432478  
7 571630 4432686  
8 647890 4432693  
9 031761 4432706  
97 733571 4432725  
61 060270 4432745  
19 869080 4432759  
75 947193 4433051  
39 867765 4433057  
05 858286 4433069  
08 285103 4433084  
45 600941 4433099  
15 942702 4433111  
46 550481 4433380  
31 951860 4433386  
67 061727 4433455  
46 072571 4433476  
39 417567 4433509  
44 990053 4433554  
30 479994 4433563  
96 281117 4433515  
53 542755 4433504  
  
  
Superfície projectada: 9,24 hectàrees.  
Terme municipal: Castelló de la Plana.  
Titularitat: domini públic maritimoterrestre.  
Espècies prioritàries: Pancratium maritimum, Medicago marina, Elymus farctus, Sporolobus pungens, Launaea fragilis, Silene ramossisima, Inula crithmoides, Halimione portulacoides, Limonium virgatum, Limonium girardianum.  
Unitats de vegetació prioritàries:  
- Pastures salines mediterrànies (Juncetalia maritimi) (codi Natura 2000: 1410).  
- Dunes mòbils embrionàries (codi Natura 2000: 2110).  
- Dunes mòbils del litoral amb Ammophila arenaria (codi Natura 2000: 2120).  
- Dunes fixes del litoral del Crucienellion maritimae (codi Natura 2000: 2210).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Cessament immediat de remoció d'arena mitjançant maquinària pesada.  
- Instal·lació de tanques que aïllen les zones de dunes dels corredors d'accés al mar ja establits.  
- Eliminació manual selectiva d'espècies nitròfiles, com és el cas de Dittrichia viscosa, Oxalis corniculata, Setaria sp. i Conyza sp., que banalitzen la flora dunar i competeixen amb les espècies característiques.  
- Eliminació d'espècies exòtiques invasores, com Carpobrotus sp., Agave sp., etc., de les dunes.  
- Eliminació d'espècies al·lòctones de la bardissa que separa el passeig marítim de la platja i substitució per espècies autòctones pròpies d'ambients litorals, com Atriplex halimus, Tamarix canariensis i Pistacia lentiscus.  
- Introducció d'espècies característiques dels sistemes dunars actualment absents, prioritàriament Ammophila arenaria, Ononis ramosissima, Eryngium maritimum, Echinophora spinosa, Malcomia littorea i Calystegia soldanella. Les introduccions hauran de realitzar-se amb materials de propagació genèticament compatibles i quan els sistemes dunars comencen a regenerar-se com a resultat de les limitacions d'ús establides.  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Les eventuals tasques de neteja s'hauran de portar a cap de manera que no s'altere la geomorfologia de la platja, que haurà de ser modelada únicament pel vent i l'onatge. Si es considerara necessari, podrien desenvolupar-se projectes de regeneració dunar per a accelerar el procés de naturalització del sistema de dunes.   
La limitació de l'accés de persones i animals al sistema dunar es farà amb tancaments suficientment permeables com per a permetre la lliure circulació de xicotets mamífers, amfibis, rèptils i aus, especialment per al cas del corriol camanegre (Charadrius alexandrinus).  
  
Queda prohibit circular amb bicicletes i vehicles amb motor per l'interior de la microreserva.  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
Els organismes competents en l'execució de projectes d'actuació de defensa o prevenció contra temporals hauran de comunicar amb antelació suficient al departament corresponent de la conselleria amb competències en medi ambient, l'inici de la redacció de projectes específics a aquest efecte. La possible realització d'obres o treballs amb aquest objectiu no haurà d'afectar negativament la microreserva, i haurà de complir en tot cas amb el que s'ha previst en els apartats 2 i 3 de l'article 209 del Reglament de costes, als efectes de resoldre les possibles discrepàncies mitjançant consultes mútues que porten a la coincidència o acord.  
  
TANCAT DE LA TORRE  
Límits: la microreserva queda delimitada pel polígon els vèrtexs del qual tenen les coordenades UTM (fus 30, datum ETRS89) següents:  
  
  
Vèrtex X Y  
1 621954 4502803  
2 502258 4502823  
3 545429 4502825  
4 585750 4502824  
5 469632 4502812  
6 584961 4502789  
7 019161 4502786  
8 217462 4502787  
9 480633 4502776  
68 610255 4502719  
71 885829 4502656  
68 957426 4502636  
68 625349 4502657  
40 513129 4502708  
71 221802 4502796  
79 663190 4502805  
  
  
Superfície projectada: 2,42 hectàrees.  
Parcel·la de 2,42 hectàrees que comprén part de la parcel·la cadastral 6 del polígon 17 i de la parcel·la cadastral 4 del polígon 9 del cadastre vigent.  
Terme municipal: Morella.  
Titularitat: Jorge E. Querol Sanjuán.  
Espècies prioritàries: Ulmus glabra, Acer monspessulanum, Acer opalus subesp. granatensis, Biscutella fontqueri, Sorbus aria, Ilex aquifolium, Epipactis kelinii.  
Unitats de vegetació prioritàries:  
- Alzinars de Quercus ilex amb Quercus faginea, Acer monspessulanum, Acer granatense i Ilex aquifolium (codi Natura 2000: 9240).  
- Vegetació de ribera amb Ulmus glabra, Populus nigra i Cornus sanguinea (codi Natura 2000: 92A0).  
- Rius mediterranis de cabal intermitent amb formació de tova horitzontal (codi Natura 2000: 3290 amb transicions a 7220\*).  
- Vegetació casmofítica de penyals calcaris amb Biscutella fontqueri (codi Natura 2000: 8210).  
- Pastures seques Festuco-Brometalia amb notables orquídies (codi Natura 2000: 6210\*).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Instal·lació de cartells informatius amb la prohibició de circular amb bicicletes per l'interior de la microreserva.  
- Cens i seguiment periòdic de les poblacions d'Ulmus glabra.  
  
- Recol·lecció periòdica de llavors de les espècies prioritàries i depòsit en banc de germoplasma.  
- Introducció experimental de Phyllitis scolopendrium i seguiment de les plantacions.  
- Manteniment de murs de maçoneria en pedra seca, per a evitar problemes erosius, i de les sendes que van per la microreserva.  
  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit el desenvolupament d'activitats d'escalada en tota la microreserva, llevat d'autorització expressa per motius científics o conservacionistes.  
Queda prohibida la realització d'aprofitaments fusters.  
No podran realitzar-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris, ruptura de rames o arbres per nevades, o per a prevenció de danys per caiguda sobre les persones o les poblacions d'espècies protegides o amenaçades.  
  
b) Aclarides postincendi, en el cas que la zona patira incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
d) Poda de rames de pins en el terç inferior de l'arbre.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva, en què aquestes activitats estiguen sensiblement atenuades.  
  
Queda prohibit circular amb bicicletes i vehicles amb motor per l'interior de la microreserva.  
L'accés al Tancat de la Torre queda restringit als camins i sendes ja existents a fi d'evitar els processos erosius en la resta de la microreserva.  
Els projectes de millora, ampliació o modificació de traçat de la pista forestal i senda d'accés a la microreserva no produiran canvis en la microreserva.  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
Els organismes competents en la gestió i el manteniment dels llits hauran de comunicar amb antelació suficient al departament corresponent de la conselleria amb competències en medi ambient qualsevol actuació prevista en l'entorn de la microreserva. La possible realització d'obres o treballs en la zona no hauran d'afectar-la negativament.  
  
  
OMBRIA DEL VILLAR  
Límits: la microreserva comprén la totalitat de les parcel·les cadastrals 158, 160, 161, 169, 174, 175, 176, 167 i 205 del cadastre vigent d'Algimia de Almonacid.  
Superfície projectada: 12,46 hectàrees.  
Terme municipal: Algimia de Almonacid.  
Titularitat: privada. Fundació Bancaixa, Fundació de la Comunitat Valenciana.  
Espècies prioritàries: Minuartia valentina, Biscutella calduchii, Centaurea paui, Epipactis microphylla, Cephalantera longifolia, Hipericum androsaemum, Quercus suber.  
Unitats de vegetació prioritàries:  
- Suredes espadàniques de Quercus suber (codi Natura 2000: 9330).  
  
- Vegetació casmofítica de penyals silicis (codi Natura 2000: 8220).  
  
- Galeries i matollars riparis termomediterranis (Nerio-Tamaricetea) (Codi Natura 2000: 92D0).  
- Pinars silicícoles de pinastre (Pinus pinaster) (Codi Natura 2000: 9540).  
- Màquies silicícoles de carrasca (Quecus ilex) amb Erica arborea i Arbutus unedo (Codi Natura 2000: 9340).  
Pla de gestió:  
Actuacions de conservació:  
- Instal·lació d'un cartell informatiu amb recomanacions.  
- Seguiment periòdic de les poblacions de Minuartia valentina i Centaurea paui.  
- Introducció experimental de Thelypteris palustris amb materials de propagació genèticament compatibles en enclaus adequats.  
- Recol·lecció periòdica de llavors de les espècies prioritàries i depòsit en banc de germoplasma.  
- Manteniment de sendes d'accés i murs de maçoneria.  
Limitacions d'ús:  
Queden excloses de la microreserva totes les activitats que comporten una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent a la científica.  
Queda prohibit el desenvolupament d'activitats d'escalada en tota la microreserva, llevat d'autorització expressa per motius científics o conservacionistes.  
Queda prohibida la realització d'aprofitaments fusters.  
No podran realitzar-se aclarides o labors silvícoles dins de la microreserva, exceptuats els casos següents:  
a) Les extraccions per motius fitosanitaris o per trencament de o caiguda d'arbres com a conseqüència de temporals de vent i/o neu per a la prevenció de danys per caiguda sobre les persones o les poblacions d'espècies protegides o amenaçades.  
b) Aclarides postincendi, en el cas que la zona patirà incendis forestals. Aquestes aclarides hauran de constar d'un programa específic multianual.  
c) Aclarides per a reducció de combustibilitat als voltants de la pista forestal.  
En cas que es realitze l'aprofitament de suro, s'haurà d'evitar l'afectació negativa en la microreserva.  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en què aquestes activitats estiguen sensiblement atenuades.  
Els projectes de millora, ampliació o modificació de traçat de la pista forestal d'accés a l'Ombria de l'Oret, no produiran canvis en la microreserva.  
Queda prohibit circular amb bicicletes i vehicles amb motor per l'interior de la microreserva.  
L'accés a la microreserva queda restringit als camins i sendes ja existents a fi d'evitar els processos erosius en la resta d'aquesta.  
  
En el cas que s'observe una degradació de la vegetació existent en la microreserva com a conseqüència d'un excés de visitants, s'establiran mesures específiques per a reduir-n'hi l'impacte.  
Els organismes competents en la gestió i el manteniment dels llits hauran de comunicar amb antelació suficient al departament corresponent de la conselleria amb competències en medi ambient qualsevol actuació prevista en l'entorn de la microreserva. La possible realització d'obres o treballs en la zona no haurà d'afectar-la negativament.


Còpia Permalink ELI